כידוע, פגים נמצאים בקבוצת סיכון להתפתחות בעיות בריאותיות שונות. אחת הבעיות הנפוצות אצל פגים היא פגיעה עינית הנקראת רטינופתיה של פגות. ככל שהתינוק נולד מוקדם יותר ובמשקל לידה נמוך יותר כך גדל הסיכוי להתפתחות פגיעה ברשתית העין. לפגים שסבלו מרטינופתיה ישנו סיכוי גדול יותר לפתח בעיות ראייה שונות, לכן הם צריכים להיות במעקב צמוד של רופא עיניים לילדים. נדרש מעקב בשבועות הראשונים אחרי הלידה, וכן בהמשך, כדי שניתן יהיה לזהות את הבעיה בזמן ולמנוע נזק חמור למערכת הראייה של הילוד.
רטינופתיה היא מחלת רשתית העין. במצב הזה ישנה פגיעה בהתפתחות כלי הדם ברשתית העין, מה שגורם נזק מקומי לרשתית ועלול לגרום לבעיות ראייה שונות עד כדי עיוורון. הנזק לרשתית עלול להתגבר במידה והפג טופל ברמות חמצן גבוהות, שכן רמות חמצן גבוהות לאורך זמן עלולות לגרום נזק לעיניים. בין גורמי הסיכון נמצאים גם דימום מוחי, זיהום בדם ועוד. אף שהמחלה נפוצה מאוד בקרב הפגים, רוב הפגים סובלים רק מרטינופתיה בדרגה קלה, שלא פוגעת בתפקודם בהמשך החיים.
הבדיקה הראשונה על ידי רופא עיניים לילדים, צריכה להיות מבוצעת בין השבוע 4-6 אחרי הלידה או כשפג מגיע לשבוע 32-33 של ההיריון (במידה ונולד לפני שבוע 30). במידה ואותרה הבעיה יש צורך להמשיך במעקב קפדני ולבצע בדיקה חוזרת כל 2-3 שבועות בהתאם לדרגת הרטינופתיה ומצבו של התינוק.
אצל רוב התינוקות המחלה חולפת מעצמה, ונדרש רק מעקב צמוד על מנת לוודא שמצב מערכת הראייה משתפר ולא מתדרדר, לא מתפתחים סיבוכים ואין צורך בהתערבות. במקרים חמורים יותר ניתן לטפל בכלי הדם ברשתית באמצעים שונים.
הילודים שנולדו פגים, גם אם סבלו מנזק מסוים לרשתית וגם אם לא, נמצאים בקבוצת סיכון להתפתחות בעיות שונות במערכת הראייה: קוצר ראייה, אנאיזומטרופיה, עין עצלה ועוד. חשוב שבעיות אלה יהיו מטופלות מוקדם ככל האפשר על מנת למנוע נזק מצטבר להתפתחות מערכת הראייה. לכן יש חשיבות רבה למעקב צמוד של רופא עיניים לילדים שיוכל לזהות בזמן את התפתחותן של הבעיות השונות במטרה לטפל בהן בהקדם האפשרי.
ד"ר נועה אלה-דלמן, מומחית לרפואת עיניים ילדים, צברה ניסיון רב במעקב וטיפול בבעיות ראיה שונות אצל ילדים שנולדו פגים. זמינות גבוהה של התורים במרפאתה, ניסיונה המקצועי והגישה המיוחדת למטופלים הקטנים והוריהם, מבטיחים את האבחון המדויק ביותר ואת הטיפול היעיל ביותר לכל המטופלים.